ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
கொவிட் தடுப்பூசி குறித்த உண்மை நிலவரம்
கோவேக்சின் தடுப்பூசியில், புதிதாகப் பிறந்த கன்றின் ரத்தத்தில் இருந்து பெறப்படும் திரவம் பயன்படுத்தப்படுவதாக ஒரு சில சமூக ஊடக தகவல்கள் தெரிவிக்கின்றன.
இதுபோன்ற செய்திகளில், உண்மைத் தகவல்கள் திரித்து, தவறாக சித்தரிக்கப்பட்டுள்ளன.
வெரோ உயிரணுக்களின் தயார்நிலை/வளர்ச்சியில் மட்டுமே பிறந்த கன்றின் ரத்தத்திலிருந்து பெறப்படும் திரவம் பயன்படுத்தப்படுகிறது. எருது மற்றும் இதர விலங்குகளின் ரத்தத்திலிருந்து பெறப்படும் திரவம், வெரோ உயிரணுக்களின் வளர்ச்சிக்காக சர்வதேச அளவில் முக்கிய மூலப்பொருளாகப் பயன்படுத்தப்படுகிறது. தடுப்பூசியின் உற்பத்திக்கு உதவும் உயிரணுக்களுக்கு உயிரூட்டுவதில் வெரோ உயிரணுக்கள் பயன்படுத்தப்படுகின்றன. இந்த நடைமுறை பல தசாப்தங்களாக போலியோ, ராபீஸ் போன்ற தடுப்பு மருந்துகளில் பயன்படுத்தப்பட்டு வருகிறது.
நோய்க்கிருமிகள் வளர்ச்சி அடையும் போது இந்த வெரோ உயிரணுக்கள் முழுவதும் அழிந்துவிடும். அதன் பிறகு வளர்ச்சி அடைந்த நோய் கிருமியும் அழிந்துவிடும். இவ்வாறு கொல்லப்பட்ட நோய்க்கிருமிகள், இறுதிகட்ட தடுப்பூசியின் தயாரிப்பில் பயன்படுத்தப்படுகின்றன. இறுதி கட்ட தடுப்பூசி உருவாக்கத்தில் கன்றின் உதிரத்தில் இருந்து பெறப்படும் திரவம் பயன்படுத்தப்பட மாட்டாது.
எனவே இறுதிக்கட்டத் தடுப்பூசியில்  புதிதாகப் பிறந்த கன்றின் ரத்தத்தில் இருந்து பெறப்படும் திரவம் பயன்படுத்தப்படவில்லை. இந்த திரவம் இறுதிகட்ட தடுப்பூசியின் முக்கிய மூலப் பொருளும் அல்ல.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1727462
-----
(Visitor Counter : 231
உள்துறை அமைச்சகம்
பொறியாளர்கள் தினத்தை முன்னிட்டு தொழில்நுட்ப வல்லுநர்களுக்கு மத்திய உள்துறை அமைச்சர் அமித் ஷா வாழ்த்து
மத்திய உள்துறை அமைச்சரும், கூட்டுறவுத் துறை அமைச்சருமான அமித் ஷா, பொறியாளர்கள் தினத்தை முன்னிட்டு தொழில்நுட்ப வல்லுநர்களுக்கு வாழ்த்து தெரிவித்துள்ளார். பழம்பெரும் பொறியாளர் சர்.எம்.விஸ்வேஸ்வரய்யாவின் பிறந்தநாளை முன்னிட்டு உள்துறை அமைச்சர் அவருக்கு மரியாதை செலுத்தினார். சர்.எம்.விஸ்வேஸ்வரய்யாவின் பிறந்த நாள் பொறியாளர் தினமாக கொண்டாடப்படுகிறது.
சமூக ஊடகமான 'எக்ஸ்' பதிவில், "பொருளாதாரத்தின் ஒவ்வொரு துறையிலும் பங்களிப்பதன் மூலம் தேசத்தைக் கட்டியெழுப்புவதில் பொறியாளர்கள் முக்கிய பங்கு வகித்துள்ளனர். சமீப காலங்களில் தொழில்நுட்ப புரட்சியை வடிவமைப்பதில் அவர்களின் பங்கு உலக அரங்கில் இந்தியாவின் மதிப்பை உயர்த்தியுள்ளது. நமது தேசத்தின் கனவுகளை நிறைவேற்றுவதற்கு பங்களிக்க இந்த நாள் அவர்களை மேலும் ஊக்குவிக்கட்டும்" என்று கூறியுள்ளார்.
அவர் தனது மற்றொரு பதிவில் "விஸ்வேஸ்வரய்யா ஜி தனது ஒப்பற்ற பொறியியல் மேதைமையால் நமது நாகரிகத்தை வழிநடத்தினார், பரந்த அளவிலான கட்டமைப்புகளை வடிவமைத்தார். அவரது பங்களிப்புகள் நமது புதிய தலைமுறையினரின் மனதில் கனவுகளைத் தொடர்ந்து ஊக்குவிக்கும்"என்று தெரிவித்துள்ளார்.
தொழிலாளர் மற்றும் வேலைவாய்ப்பு அமைச்சகம்
ஊழியர் வருங்கால வைப்பு நிதி இபிஎப்ஓ நிகர சந்தாதாரர்கள் எண்ணிக்கை 21ஆம் நிதியாண்டின் முதல் காலாண்டில் சுமார் 8 லட்சத்துக்கும் மேல் : இபிஎப்ஓ சம்பளப் பட்டியல் தரவு
ஊழியர் வருங்கால வைப்பு நிதி  நிகர சந்தாதாரர்கள் எண்ணிக்கை 21ஆம் நிதி ஆண்டின் முதல் காலாண்டில் சுமார் 8.4 7 இலட்சம் உறுப்பினர்களாக அதிகரித்துள்ளது என்று இ பி எஃப் ஓ, 20 ஆகஸ்ட் 2020 அன்று வெளியிட்டுள்ள உத்தேச சம்பளப் பட்டியல் தரவு தெரிவிக்கிறது. இந்த ஆண்டு ஏப்ரல், மே மாதங்களில் கோவிட் நோய் காரணமாக, பதிவு செய்பவர்களின் எண்ணிக்கை வெகுவாக பாதிக்கப்பட்டிருந்தது. பொதுமுடக்கம் நிலவிய போதிலும், இ பி எஃப் ஓ வின் சமூகப் பாதுகாப்புத் திட்டங்களின் கீழ், ஏப்ரல் மாதத்தில் சுமார் 0.20 லட்சம் உறுப்பினர்களும், மே மாதத்தில் 1.72 லட்சம் புதிய உறுப்பினர்களும் இணைந்தனர். ஜூன் மாதத்தில் 6.5 லட்சம் சந்தாதாரர்கள் பதிவு செய்யப்பட்டனர். இது மாத வாரியான வளர்ச்சியில் 280 சதவீதமாகும். தற்போது வெளியிடப்பட்டுள்ள தரவுகளில், இந்த மாதத்தில் இணைந்த, பணம் வரப்பெற்ற, அனைத்து புதிய உறுப்பினர்கள் பற்றிய விவரங்களும் உள்ளன.
சந்தாதாரர்களின் உறுப்பினர்களின் வளர்ச்சிக்கு -- புதிய சந்தாதாரர்கள் இணைந்தது; வெகுசிலரே வெளியேறியது; ஏற்கனவே வெளியேறிய உறுப்பினர்கள் மீண்டும் அதிக அளவில் இணைந்தது; ஆகியவையே காரணங்களாகும். மே மாதம் 3.03 லட்சம் உறுப்பினர்களாக இருந்த எண்ணிக்கை, ஜூன் 2020 காலத்தில் 4.98 லட்சமாக அதிகரித்தது. இது 64 சதவிகிதம் அதிகமாகும். இது தவிர இ பி எஃப் ஓ சந்தாதாரர்கள் இ பி எஃப் ஓ விலிருந்து வெளியேறுவது 33 சதவிகிதம் குறைந்துள்ளது. மே மாதத்தில் 4.45 லட்சம் என்ற எண்ணிக்கை ஜூன் 2020 இல் 2.96 லட்சமாகக் குறைந்தது.
இ பி எஃப் ஓ விலிருந்து வெளியேறி மீண்டும் இ பி எஃப் ஓ வில் இணைந்தவர்கள் எண்ணிக்கை, மே மாதத்துடன் ஒப்பிடுகையில் ஜூன் மாதத்தில் சுமார் 44 சதவிகிதம் அதிகரித்தது. பல உறுப்பினர்கள் பணி மாறியதையும், ஒரே நிறுவனத்தில் பணியிட மாற்றம் செய்யப்பட்டதையும் இந்த எண்ணிக்கை குறிக்கிறது. இறுதி செட்டில்மென்ட் பெறுவதற்குப் பதிலாக தங்களுடைய நிதியை புதிய இடத்திற்கு மாற்றிக்கொள்ள பல சந்தாதாரர்கள் விருப்பம் தெரிவித்தனர்.
இந்த ஆண்டு ஏப்ரல் மாதத்தில் 37085 என்ற எண்ணிக்கையில் இருந்த, புதிதாக உறுப்பினர்களாகப் பதிவு செய்துகொள்ளும் பெண் பணியாளர்களின் எண்ணிக்கை, இந்த ஆண்டு ஜூன் மாதம் 106059 என்று அதிகரித்துள்ளது. பணிபுரிபவர்களில் இ பி எஃப் ஓ சந்தாதாரராக பதிவு செய்யும் பணிபுரியும் பெண்களின் பங்கு குறைவாகவே உள்ளது.
(Visitor Counter : 133
நிதி அமைச்சகம்
`பனாமா வெளியீடுகள்' குறித்த வழக்குகள் : முழுவீச்சில் புலனாய்வு
வாஷிங்டனை சேர்ந்த சர்வதேச புலனாய்வு செய்தியாளர்கள் கூட்டமைப்பால்  ஏப்ரல் 2016-ல் வெளியிடப்பட்ட தகவல்களின் அடிப்படையில், வரி இல்லாத / குறைந்த வரி உள்ள வெளிநாடுகளில் உள்ள நிறுவனங்களுடன் இந்தியர்கள் சிலருக்கு தொடர்புகள் உள்ளதாகத் தெரிவிக்கப்பட்ட தகவல்கள் குறித்து, அரசு 2016 ஏப்ரல் 4 ஆம் தேதி பல முகமை குழு  ஒன்றை அமைத்தது. ஒருங்கிணைந்த மற்றும் துரிதமான புலனாய்வுக்கு உதவும் வகையில் இந்தக் குழு அமைக்கப்பட்டது. நேரடி வரிகளுக்கான மத்திய வாரியம் , அமலாக்கப் பிரிவு , நிதிப் புலனாய்வுப் பிரிவு  மற்றும் பாரத ரிசர்வ் வங்கியின் அதிகாரிகள் இந்தக் குழுவில் இடம் பெற்றுள்ளனர். இந்தக் குழு இதுவரையில் அரசுக்கு 7 அறிக்கைகள் சமர்ப்பித்துள்ளது.
தொடக்க நிலையில், 426 இந்தியர்கள் அல்லது இந்தியாவைப் பூர்விகமாகக் கொண்டவர்களைப் பற்றிய சுருக்கமான விவரங்கள் பனாமா வெளியீடுகளில் இடம் பெற்றுள்ளன. அனைத்து 426 நேர்வுகளிலும் வருமான வரித் துறை விசாரணைகள் நடத்தியுள்ளது. 28 வெளிநாட்டு அமைப்புகளுடன் 395 மேற்கோள் தகவல்கள் மூலம் விசாரிக்கப் பட்டுள்ளது. பெறப்பட்ட தகவல்கள் மற்றும் நடத்தப்பட்ட புலனாய்வின் அடிப்படையில், நடவடிக்கைக்கு உரிய 147 வழக்குகளும், நடவடிக்கை எடுக்க முடியாத 279 வழக்குகளும்  இருப்பதாகத் தெரிய வந்துள்ளது.
நடவடிக்கை எடுக்கக் கூடிய 147 வழக்குகளில் :
- அறிவிக்கப்படாத வகையில் ரூ.792 கோடி அளவுக்கான கிரெடிட்கள் இதுவரை புலனாய்வில் கண்டுபிடிக்கப் பட்டுள்ளன;
- 35 வழக்குகளில் சோதனைகள் நடத்தப்பட்டுள்ளன மற்றும் 11 வழக்குகளில் கணக்கெடுப்பு செய்யப்பட்டுள்ளது;
- மற்ற வழக்குகளில், விசாரணகளின் போது அந்த நபர்களிடம் ஆதாரங்கள் காட்டப்பட்டுள்ளன;
- 5 வழக்குகளில் கிரிமினல் வழக்கு புகார்கள் பதிவு செய்யப் பட்டுள்ளன;
- 7 வழக்குகளில் கருப்புப் பணம்  மற்றும் வரி அமலாக்க சட்டம் 2015, பிரிவு 10-ன் கீழ் நோட்டீஸ்கள் அனுப்பப் பட்டுள்ளன.
- மேலே உள்ள அனைத்து வழக்குகளிலும் மேற்கொண்டு விசாரணை நடைபெற்று வருகிறது.
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
டாக்டர் ஜிதேந்திர சிங்கின்வழிகாட்டுதலின் படி சுமார் 1600 உதவி பிரிவு அதிகாரிகளை, பிரிவு அதிகாரிகளாக பெருமளவில்பதவி உயர்த்த பணியாளர் மற்றும் பயிற்சித்துறை ஒப்புதல் அளித்துள்ளது
உதவி பிரிவு அதிகாரிகளாக பணியாற்றும் 1592 பேரை பிரிவு அதிகாரிகளாக பெரும் எண்ணிக்கையில் பணியமர்த்த பணியாளர் அமைச்சகத்தின், பணியாளர் மற்றும் பயிற்சித்துறை ஒப்புதல் அளித்துள்ளது.
இது குறித்த அறிவிப்பை இன்று வெளியிட்ட மத்திய அறிவியல், தொழில்நுட்பம் , புவி அறிவியல் , பிரதமர் அலுவலகம், பணியாளர் நலன், பொதுமக்கள் குறைதீர்ப்பு, ஓய்வூதியங்கள், அணுசக்தி மற்றும் விண்வெளித்துறை இணை அமைச்சர் டாக்டர் ஜிதேந்திர சிங், பதவி உயர்வு நியமன ஆணைகளை விரைவில் அளிக்கப்படும் என்று கூறினார்.
இந்தப் பதவி உயர்வு நடவடிக்கைகள் பணியாளர் நலன் மற்றும் பயிற்சித்துறை அமைச்சர் டாக்டர் ஜிதேந்திர சிங் வழிகாட்டுதலின்படி மேற்கொள்ளப்பட்டுள்ளது.
நீண்ட கால கோரிக்கைகளின் அடிப்படையிலும், அவர்களை ஊக்கப்படுத்தும் வகையிலும் பெருமளவிலான பணியாளர்களுக்கு அரசு பதவி உயர்வு அளித்துள்ளது. எஞ்சிய 2000 பேருக்கான பதவி உயர்வு குறித்த நடைமுறை தற்போது மேற்கொள்ளப்பட்டு வருவதாகவும், இந்த ஆண்டு இறுதிக்குள் அவர்களுக்கு பதவி உயர்வு கிடைக்கும் என்றும் அமைச்சர் தெரிவித்தார்.
கடந்த ஆண்டு சுமார் 9 ஆயிரம் பதவி உயர்வு ஆணைகள் வழங்கப்பட்டதாகவும், அதற்கு முந்தைய 3 ஆண்டுகளில் பணியாளர் மற்றும் பயிற்சித்துறை சார்பில் 4,000 பதவி உயர்வு ஆணைகள் அளிக்கப்பட்டதாகவும் டாக்டர் ஜிதேந்திர சிங் கூறினார்.
வடகிழக்குப் பகுதி வளர்ச்சி அமைச்சகம்
கோவிட்க்குப் பிந்தைய உலக பொருளாதார மீட்சியில் இந்தியா - தென்கிழக்கு ஆசிய நாடுகளின் கூட்டமைப்பு முக்கியமான பங்கு வகிக்கிறது: டாக்டர் ஜிதேந்திர சிங்.
மத்திய மாநில  வடகிழக்குப் பிராந்திய அபிவிருத்தி , MoS பிரதமர் அலுவலகம்  பணியாளர்கள், பொதுக் குறைகள், ஓய்வூதியம், அணுசக்தி மற்றும் விண்வெளித் துறைகளின் அமைச்சர் டாக்டர். ஜிதேந்திர சிங் இன்று இந்தியா மற்றும் தென்கிழக்கு ஆசிய நாடுகளின் கூட்டமைப்பு  கோவிட்க்குப் பிந்தைய உலகப் பொருளாதார மீட்பில் முக்கியமான பங்கு வகிக்கும் என்று தெரிவித்தார். மேலும், இவர்களின் பொதுவான பண்புகள் தைரியம் மற்றும் புதிய உயரங்களை தொடுவதற்கான உறுதிப்பாடு காரணமாக எதிர்காலம் அவர்களுக்கு சொந்தமாகும் என்றும் தெரிவித்தார். தென்கிழக்கு ஆசிய நாடுகளின் மகளிர் வணிக மன்றம் மற்றும் FLO மும்பை அத்தியாயம், இந்திய வர்த்தக மற்றும் தொழில்துறைக் கூட்டமைப்பு ஆகியோரால் ஏற்பாடு செய்யப்பட்ட தென்கிழக்கு ஆசிய நாடுகளின் சங்கத்தின் தொழில்முனைவோருடன் எல்லை தாண்டிய உரையாடல்கள் குறித்து டாக்டர். ஜிதேந்திர சிங் சிறப்புரையாற்றினார். அப்போது, இந்தியாவிற்கும் தென்கிழக்கு ஆசிய நாடுகளின் கூட்டமைப்பிற்கும் இடையிலான நெருக்கமான வணிக மற்றும் கலாச்சார உறவுகள் காரணமாக, கொரோனாவுக்குப் பிந்தைய காலத்தில் பொருளாதார மீட்சிக்கு இப்பகுதி முன்னிலை வகிக்கும் என்று கூறினார். மேலும், தென்கிழக்கு ஆசிய நாடுகளின் கூட்டமைப்புடன் வர்த்தக மற்றும் வணிக உறவுகளை மேம்படுத்துவதில் வடகிழக்குப் பிராந்தியத்திற்கு சிறப்புப்பங்கு உண்டு இது தென்கிழக்கு ஆசிய நாடுகளின் வளர்ந்து வரும் பொருளாதாரங்களுக்கான நுழைவாயிலாகும் என்று அமைச்சர் கூறினார், இருதரப்பு ஒத்துழைப்பை புதிய உயரத்திற்குக் கொண்டு செல்வதற்காக பிரதமர் திரு. நரேந்திர மோடி “கிழக்கை நோக்கு” கொள்கையை “ கிழக்கை செயல்படுத்துக” என்று மாற்றியுள்ளார்.
இணைப்புச் சிக்கல்களைக் குறிப்பிடுகையில், டாக்டர். ஜிதேந்திர சிங், கடந்த ஆறு ஆண்டுகளில், சாலை, ரயில் மற்றும் விமான இணைப்பு அடிப்படையில் குறிப்பிடத்தக்க வளர்ச்சி ஏற்பட்டுள்ளது, இது பிராந்தியத்தில் மட்டுமல்லாமல் நாடு முழுவதும் பொருள்களை எடுத்துச் செல்லவும் மற்றும் தனிநபர்களின் இயக்கத்தை எளிதாக்கவும் உதவுகிறது.
வடகிழக்குப் பிராந்தியத்தில் நாட்டுப்புறப் பெண்கள் மற்றும் பெண்கள் சுய உதவிக்குழுக்கள் ஆற்றிய அனைத்து வகையான வளர்ச்சிப் பங்கையும் கருத்தில் கொண்டு டாக்டர். ஜிதேந்திர சிங், இது பெண்கள் விடுதலை மற்றும் பெண்கள் அதிகாரம் பெறுவதற்கான ஒரு பிரகாசமான எடுத்துக்காட்டு என்று கூறினார். தொற்று நோய்களின் காலங்களில் கூட, வடகிழக்குப் பெண்கள் முன்னிலை வகித்து, அதிக அளவில் கிருமிநாசினி மற்றும் அழகான முகக்கவசங்களைத் தயாரித்து விநியோகித்தனர். தொற்றுநோய்க்கு எதிரான போராட்டத்தில் பெண்கள் சிறந்து விளங்கியுள்ளதாகவும், வடகிழக்குப் பிராந்தியத்தை கொரோனா நிர்வாகத்தின் மாதிரியாக வெளிப்படுத்த உதவியதாகவும் அவர் கூறினார்.
டாக்டர். ஜிதேந்திர சிங் தனது இறுதி உரையில், கோவிட்க்குப் பிந்தைய பொருளாதார மீட்சியில் மூங்கில் முக்கிய பங்கு வகிக்கும் என்றும், இந்தியாவும் தென்கிழக்கு ஆசிய நாடுகளின் கூட்டமைப்பும் இணைந்து வாழ்க்கையின் அனைத்து அம்சங்களிலும் அதன் முழுத் திறனை உணர்ந்து கொள்ளும் என்றும் நம்பிக்கை தெரிவித்தார்.
பாதுகாப்பு அமைச்சகம்
பாதுகாப்பு ஆராய்ச்சி மற்றும் மேம்பாட்டு அமைப்பான டிஆர்டிஓ, உள்நாட்டிலேயே தயாரித்த மேம்படுத்தப்பட்ட கதிர்வீச்சு எதிர்ப்பு ஏவுகணையின்  சோதனை வெற்றி
ஒடிஷா கடற்பகுதியிலிருந்து எஸ்யு30 எம்கே1 போர் விமானத்தின் மூலம், மேம்படுத்தப்பட்ட கதிர்வீச்சு எதிர்ப்பு ஏவுகணையின்  சோதனை வெற்றிகரமாக நடத்தப்பட்டது.
இந்திய விமானப்படைக்காக, பாதுகாப்பு ஆராய்ச்சி மற்றும் மேம்பாட்டு அமைப்பான டிஆர்டிஓ, இந்த ருத்ரம் என்னும் முற்றிலும் உள்நாட்டிலேயே உருவான மேம்படுத்தப்பட்ட கதிர்வீச்சு எதிர்ப்பு ஏவுகணையை தயாரித்தது.
இந்த ஏவுகணையின் மூலம் இந்திய விமானப்படை வீரர்கள், வெகு தொலைவிலிருந்தே எதிரி நாடுகளின் ரேடார்கள், ட்ராக்கிங் மற்றும் தகவல் தொடர்பை அழிக்க முடியும்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்: https://pib.gov.in/PressReleasePage.aspx?PRID=1663083
-----
(Visitor Counter : 254
திறன் மேம்பாடு மற்றும் தொழில் முனைவோர் அமைச்சகம்
பிஎம்கேவிஒய் 3.0 திறன் வளர்த்தலை தொலைதூர கிராமங்கள் மற்றும் நகரங்களுக்கு எடுத்து செல்லும்: டாக்டர் மகேந்திர நாத் பாண்டே
இந்திய இளைஞர்களுக்கு வேலைவாய்ப்புகளை அளிக்கக்கூடிய திறமைகளை தந்து அதிகாரமளிப்பதற்கான பிரதமரின் கௌஷல் விகாஸ் திட்டம் 3.0-வை மத்திய திறன் வளர்த்தல் மற்றும் தொழில் முனைதல் அமைச்சகம் இன்று தொடங்கியது.
இதன் மூலம், நாடு முழுவதுமுள்ள சுமார் 600 மாவட்டங்களில் 300-க்கும் மேற்பட்ட திறன்வளர்த்தல் பயிற்சி படிப்புகள் இளைஞர்களுக்கு கிடைக்கும்.
பிரதமரின் கௌஷல் விகாஸ் திட்டம் 3.0-வை தொடங்கி வைத்து பேசிய மத்திய திறன் வளர்த்தல் மற்றும் தொழில் முனைதல் இணை அமைச்சர் டாக்டர் மகேந்திர நாத் பாண்டே, பிஎம்கேவிஒய் 3.0 திறன் வளர்த்தலை நாட்டின் தொலைதூர கிராமங்கள் மற்றும் நகரங்களுக்கு எடுத்து செல்லும் என்று கூறினார்.
காணொலி மூலம் நடைபெற்ற நிகழ்ச்சியில் பேசிய அவர், மாவட்ட அளவில் திறன் வளர்த்தல் சூழலியலை மேம்படுத்துவதன் மூலம் ‘உள்ளூர் பொருட்களுக்கு ஊக்கம்’ மற்றும் ‘தற்சார்பு இந்தியா’ ஆகிய இயக்கங்களின் லட்சியங்களை அடைய முடியும் என்றார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:https://pib.gov.in/PressReleasePage.aspx?PRID=1688836
-----
(
நிலக்கரி அமைச்சகம்
செப்டம்பர் மாதத்தில் ஒட்டுமொத்த நிலக்கரி உற்பத்தி 12% அதிகரித்து 57.93 மில்லியன் டன்னாக இருந்தது
இந்தியாவில் கடந்த 2021-ஆம் ஆண்டு செப்டம்பர் மாதத்தில் ஒட்டுமொத்த நிலக்கரி உற்பத்தி 51.72 மில்லியன் டன்னாக இருந்த நிலையில், 2022-ஆம் ஆண்டு செப்டம்பர் மாதத்தில் 12.01 சதவீதம் அதிகரித்து 57.93 மில்லியன் டன்னாக இருந்தது.
முதன்மையான 37 சுரங்கங்களில் 25 சுரங்கங்களில் 100 சதவீதத்திற்கு மேல் நிலக்கரி உற்பத்தி நடைபெற்றுள்ளது. மற்ற 5 சுரங்கங்களில் நிலக்கரி உற்பத்தி 80 முதல் 100 சதவீதத்திற்குள் இருந்தது.
நிலக்கரி அடிப்படையிலான மின் உற்பத்தி முந்தைய ஆண்டைவிட 2022-ஆம் ஆண்டு செப்டம்பர் மாதத்தில் 13.40 சதவீதம் அதிகரித்துள்ளது. ஒட்டு மொத்த மின்உற்பத்தி 2021-ஆம் ஆண்டு செப்டம்பர் மாதத்தைவிட 2022ஆம் ஆண்டு செப்டம்பர் மாதம் 13.77 சதவீதம் அதிகரித்துள்ளது.
------
(Visitor Counter : 130
பிரதமர் அலுவலகம்
மேம்பட்ட 3டி பிரிண்டிங் தொழில்நுட்பத்தைப் பயன்படுத்தி ஒரு இளம் நோயாளியின் மண்டை ஓட்டின் குறைபாட்டை சரி செய்ததற்காக இந்திய ராணுவத்தின் மத்திய மண்டல பிரிவு மருத்துவர்கள் குழுவை பிரதமர் பாராட்டினார்
டைட்டானியம் கிரானியோபிளாஸ்டி முறையில் மேம்பட்ட 3டி பிரிண்டிங் தொழில்நுட்பத்தைப் பயன்படுத்தி இளம் நோயாளியின் மண்டை ஓடு குறைபாட்டை சரி செய்ததற்காக இந்திய ராணுவத்தின் மத்திய மண்டல பிரிவைச் சேர்ந்த மருத்துவர்கள் குழுவிற்கு பிரதமர் திரு நரேந்திர மோடி பாராட்டு தெரிவுத்துள்ளார்.
மேற்கூறிய அறுவை சிகிச்சை குறித்து இந்திய ராணுவத்தின் மத்திய மண்டல பிரிவு செய்துள்ள ட்வீட்டிற்கு பிரதமர் பதில் ட்வீட் செய்துள்ளார்; அதில், “பாராட்டத்தக்கது!”, என்று கூறியுள்ளார்.
பழங்குடியினர் நலத்துறை அமைச்சகம்
கோவிட்-19 காரணமாக தற்போது உருவாகி உள்ள சூழலின் பின்னணியில் வன விளைபொருள்களைச் சேகரிக்கும் பழங்குடியினர் மற்றும் கைவினைத் தொழிலாளர்களுக்கு வாழ்வாதார மற்றும் பாதுகாப்பு நடவடிக்கைகளை அரசு விரைவாக எடுத்து வருகிறது.
பழங்குடியினக் கைவினைக் கலைஞர்கள் எதிர்கொள்ளும் எதிர்பாராத நெருக்கடியின் பின்னணியில், வன விளைபொருள்களைச் சேகரிப்பவர்களுக்கும், கைவினைத் தொழிலாளர்களுக்கும் உதவும் வகையில் பல்வேறு பாதுகாப்பு நடவடிக்கைகளை அரசு விரைவாக எடுத்து வருகிறது. “பழங்குடியின பொருள்கள் மேம்பாடு மற்றும் சந்தைப்படுத்தலுக்கான நிறுவனமயப்பட்ட ஆதரவு” என்ற திட்டத்தின் கீழ் மரத்துண்டு அல்லாத வன விளைபொருள்களுக்கான குறைந்தபட்ச ஆதார விலையை பழங்குடியின அமைச்சகம் ஏற்கனவே அதிகரித்துள்ளது. இந்தத் திட்டத்தின் கீழ் பழங்குடியின உறவுகள் அமைச்சகத்தின் கீழ் உள்ள பழங்குடியின கூட்டுறவு சந்தைப்படுத்துதல் மேம்பாட்டுக் கூட்டமைப்பு  சுமார் 10 லட்சம் பழங்குடியின கைவினைத் தொழிலாளர்களின் குடும்பங்களுடன் இணைந்துள்ளது. கடந்த 30 நாட்களாக, நாடு தழுவிய ஊரடங்கினால் பழங்குடியின கைவினைத் தொழிலாளர்களின் அனைத்து வர்த்தக நடவடிக்கைளும் நிறுத்தப்பட்டுள்ளதால் வாழ்வாதாரம் பாதிக்கப்பட்ட இவர்கள் நிச்சயமற்ற நிலையில் தடுமாறிக் கொண்டு இருக்கின்றனர். அவர்களிடம் தற்போது அதிக அளவில் கைவினைப் பொருள்கள் இருப்பில் இருந்தாலும் விற்பனையோ மிக சிறிய அளவுதான் உள்ளது. ஏன் விற்பனையே இல்லை என்றுகூட சொல்லலாம். தற்போது பழங்குடியின கைவினைத் தொழிலாளர்களின் ஜவுளி, பரிசுப்பொருள், வகை பிரிக்க இயலாத கலைப்பொருள்கள், வனதான இயற்கைப் பொருள்கள், உலோக நகைகள், பழங்குடியின ஓவியங்கள், மண்பாண்டங்கள், பிரம்பு, மூங்கில் பொருள்கள் என பலவகைப்பட்ட கலைப்பொருள்கள் உள்ளன.
மேலே சொல்லியவற்றைக் கணக்கில் எடுத்துக் கொண்டு பழங்குடியின சமுதாயத்தினருக்கு அவசர உதவியாக கீழ்வரும் நடவடிக்கைகள் எடுக்கப்பட்டு உள்ளன:
(- தற்போதைய ஊரடங்கால் மிகவும் அதிக அளவில் பாதிக்கப்பட்டுள்ள பழங்குடியின கைவினைத் தொழிலாளர்களிடம் இருந்து அவர்களிடம் இருப்பில் உள்ள கலைப்பொருள்களை வாங்குவதற்கு பழங்குடியின உறவுகள் அமைச்சகம் அனுமதி அளித்துள்ளது. இதனால் பழங்குடியின குடும்பங்கள் நிவாரணம் பெறும்.
- பழங்குடியினக் கைவினைத் தொழிலாளர்களுக்கு ஓரளவு நிவாரணம் கிடைக்கும் வகையில் ஆர்ட ஆஃப் லிவிங் அறக்கட்டளையுடன் ட்ரைஃபெட் இணைந்துள்ளது. அவர்களது #iStandWithHumanity முகாமில் பழங்குடியின குடும்பங்களுக்கும் உதவி செய்யும் செயல் சேர்க்கப்பட்டுள்ளது. இந்தியா முழுவதும் உள்ள பழங்குடியினக் குடும்பங்களுக்கு ரூ.1000 மதிப்பிலான ரேஷன் பொருள்களைக்  கொள்முதல் செய்து விநியோகித்தல் இதில் அடங்கும்.
- பழங்குடியின கைவினைத் தொழிலாளர்களுக்கு குறைவான வட்டியுடன் கடன் வழங்குவதற்கு நிதி நிறுவனங்களுடன் ட்ரைஃபெட் பேச்சு வார்த்தையில் ஈடுபட்டு வருகிறது. தங்களது கையிருப்பில் உள்ள கைவினைப் பொருள்களை ஈடாக வைத்து சுழற்சி நிதியாக இந்தக் கடனை பழங்குடியின கைவினைத் தொழிலாளர்களுக்கு பெற இது உதவும்.
- பழங்குடியின கைவினைத் தொழிலாளர்களும், வனவிளைபொருள் சேகரிப்போரும் பாதுகாப்பாக இருக்கும் வகையில் ட்ரைஃபெட் ஒரு மில்லியன் முகக்கவசங்கள், சோப்புகள், கையுறைகளை வழங்கவும் பழங்குடியினப் பயனாளிகளுக்கு 20,000 தனிநபர் முழு உடல்கவசம் வழங்கவும் திட்டமிடப்பட்டுள்ளது.
விண்வெளித்துறை
தமிழ்நாட்டின் குலசேகரப்பட்டினத்தில் ஒரு புதிய விண்வெளித் தளத்தை அமைக்க அரசு ஒப்புதல் அளித்துள்ளதாகவும் இஸ்ரோ உருவாக்கிய சிறிய செயற்கைக்கோள் செலுத்து வாகனங்களை  செலுத்துவதாக இது இருக்கும் என்றும் மத்திய அமைச்சர் டாக்டர் ஜிதேந்திர சிங் தெரிவித்துள்ளார்
தமிழ்நாட்டின் குலசேகரப்பட்டினத்தில் ஒரு புதிய விண்வெளித் தளத்தை அமைக்க அரசு ஒப்புதல் அளித்துள்ளதாகவும் இஸ்ரோ உருவாக்கிய சிறிய செயற்கைக்கோள் செலுத்து வாகனங்களை  செலுத்துவதாக இது இருக்கும் என்றும் மத்திய அறிவியல் மற்றும் தொழில்நுட்பத் துறை இணையமைச்சர்  பிரதமர் அலுவலகம், பணியாளர்நலன், பொதுமக்கள் குறைதீர்ப்பு, ஓய்வூதியம், அணுசக்தி மற்றும் விண்வெளித் துறை இணை அமைச்சர் டாக்டர் ஜிதேந்திர சிங் தெரிவித்துள்ளார்.
விண்வெளிப் பொருளாதாரத்தின் முழு மதிப்புத் தொடரிலும் அரசு சாரா நிறுவனங்களின்  மேம்பட்ட பங்கேற்பிற்காக இந்திய விண்வெளிக் கொள்கை - 2023 இந்தத் துறையைத் திறக்கிறது என்றும் அவர் கூறினார்.
மாநிலங்களவையில் கேள்வி ஒன்றுக்கு டாக்டர் ஜிதேந்திர சிங் எழுத்துப்பூர்வமாக அளித்த பதிலில், "விண்வெளி நடவடிக்கைகளை மேம்படுத்துவதற்கும் அங்கீகாரம் அளிப்பதற்கும் ஒற்றைச் சாளர நிறுவனமாக இந்திய தேசிய விண்வெளி ஊக்குவிப்பு மற்றும் அங்கீகார மையத்தை  மத்திய அரசு அமைத்துள்ளது. இதற்கான பட்ஜெட் ஒதுக்கீடுகள்:
2021-22 ரூ.10 கோடி
2022-23 ரூ. 33 கோடி
2023-24 ரூ.95 கோடி
லிகோ-இந்தியா திட்டத்திற்கு மத்திய அரசு ரூ.2600 கோடி ஒப்புதல் அளித்துள்ளதாகவும், இது அணுசக்தித் துறையை முகமையாகக் கொண்டுள்ளதாகவும் டாக்டர் ஜிதேந்திர சிங் தெரிவித்தார். இந்தத் திட்டம் முடிந்ததும், ஈர்ப்பு அலைகளைக் கண்டறிவதற்கும் வானியல் தொடர்பான துறைகளில் ஆராய்ச்சி செய்வதற்கும் லிகோ-இந்தியா ஒரு தேசிய வசதியாக இயக்கப்படும் என்று அவர் கூறினார்.
சந்திரயான் -3 விண்கலம் 14 ஜூலை 2023 அன்று சதீஷ் தவான் விண்வெளி மையத்திலிருந்து 14:35 மணிக்கு எல்.வி.எம் -3 மூலம் வெற்றிகரமாக விண்ணில் செலுத்தப்பட்டது பற்றியும் அதன் தற்போதைய நிலை பற்றியும் டாக்டர் ஜிதேந்திர சிங் கூறினார்.
சுகாதாரம் மற்றும் குடும்ப நலத்துறை அமைச்சகம்
கொவிட்-19 குறித்த அண்மைத் தகவல்கள்
நாடு தழுவிய தடுப்பூசித் திட்டத்தின் கீழ் இதுவரை 37.60 கோடி கொவிட் தடுப்பூசி டோஸ்கள் போடப்பட்டுள்ளன.
கடந்த 24 மணி நேரத்தில் 41,506 பேர் புதிதாக பாதிக்கப்பட்டுள்ளனர்.
இந்தியாவில் கொரோனா தொற்றுக்கு சிகிச்சை பெறுவோரின் எண்ணிக்கை 4,54,118 ஆகக் குறைந்துள்ளது.
நாட்டில் ஏற்பட்டுள்ள மொத்த பாதிப்பில் தற்போது சிகிச்சை பெறுபவர்களின் விழுக்காடு 1.47 சதவீதமாகும்.
நம் நாட்டில் இதுவரை 2,99,75,064 பேர் தொற்றிலிருந்து குணமடைந்துள்ளனர்.
கடந்த 24 மணி நேரத்தில் 41,526 பேர் குணமடைந்துள்ளார்கள்
குணமடைந்தவர்களின் விழுக்காடு 97.20 சதவீதமாக அதிகரித்துள்ளது.
வாராந்திர தொற்று உறுதி விழுக்காடு 5 சதவீதத்திற்கும் குறைவாக சரிந்து, 2.32 சதவீதமாக உள்ளது.
தினசரி தொற்று உறுதி வீதம் தொடர்ந்து 20 நாட்களாக 3 சதவீதத்திற்கும் குறைவாக, 2.25 சதவீதமாக பதிவாகியுள்ளது.
இந்தியாவில் இதுவரை மேற்கொள்ளப்பட்டுள்ள மொத்த பரிசோதனைகளின் எண்ணிக்கை 43.08 கோடியாக அதிகரித்துள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1734532
இளைஞர் நலன் மற்றும் விளையாட்டு அமைச்சகம்
முதலாவது கேலோ இந்தியா மகளிர் ஜூடோ போட்டி குவஹாத்தியில் 27-ந்தேதி தொடங்குகிறது
முதலாவது கேலோ இந்தியா மகளிர் ஜூடோ போட்டி ஆகஸ்ட் 27 முதல் இந்தியாவில் நான்கு மண்டலங்களில் நடைபெற உள்ளது. மத்திய அரசின் முதன்மைத் திட்டத்தின் மூலம் பெண்களுக்கான விளையாட்டுப் போட்டிகளை முன்னெடுக்க இளைஞர் விவகாரங்கள் மற்றும் விளையாட்டு அமைச்சகத்தால் எடுக்கப்பட்ட மற்றொரு முயற்சியாகும் இது.
தேசிய சுற்றுக்கு முன் நான்கு மண்டலங்களில் நடைபெறும் இந்தப் போட்டி, ஒரு திறந்த மண்டல அளவிலான தரவரிசைப் போட்டியாகும். போட்டியாளர்கள் சப்-ஜூனியர் , கேடட் , ஜூனியர்  சீனியர்  ஆகிய நான்கு வயது பிரிவுகளில் உள்ளனர்.
விளையாட்டுத் துறை, இளைஞர் விவகாரங்கள் மற்றும் விளையாட்டு அமைச்சகம், போட்டியை நடத்துவதற்காக மொத்தம் ரூ. 1.74 கோடியை ஒதுக்கீடு செய்துள்ளது, இதில் ரூ.48.86 லட்சம் பரிசுத் தொகையும் அடங்கும்.
பர்மிங்காமில் 2022 காமன்வெல்த் போட்டியில் வெள்ளிப் பதக்கம் வென்ற சுசீலா தேவி, “ஜூடோவுக்காக இதுபோன்ற போட்டியைத் திட்டமிட்டு, நாட்டில் விளையாட்டை முன்னெடுத்துச் செல்ல அனைத்து நடவடிக்கைகளையும் எடுத்ததற்காக இந்திய ஜூடோ கூட்டமைப்பு மற்றும் விளையாட்டு ஆணையத்துக்கு நன்றி தெரிவிக்கிறேன். இது உண்மையில் இந்தியாவில் ஜூடோவின் மேலும் வளர்ச்சிக்கு உதவும்” என்று கூறியுள்ளார்.
நான்கு மண்டலங்களிலும் போட்டியைத் தொடர்ந்து, தேசிய சுற்று அக்டோபர் 20-23 தேதிகளில் புதுதில்லியில் உள்ள கேடி ஜாதவ் உள்விளையாட்டு அரங்கில் திட்டமிடப்பட்டுள்ளது.
4 மண்டலங்களுக்கான போட்டி அட்டவணை விவரம்:
கிழக்கு மண்டலம்- எஸ்ஏஐ மையம் குவஹாத்தி, அசாம் , ஆகஸ்ட் 27-31 .
தெற்கு மண்டலம்- விகேஎன் மேனன் ஸ்டேடியம், திருச்சூர், கேரளா, செப் 1-5 . வடக்கு மண்டலம்- பெஸ்டில் வூட் பள்ளி, டேராடூன், உத்தரகண்ட் ,| செப் 5-9. மேற்கு மண்டலம்- சர்தார் படேல் விளையாட்டு வளாகம், குஜராத், | செப் 11-15.
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 183.82 கோடியைக் கடந்தது
இந்தியாவில் தற்போது சிகிச்சை பெறுவோரின் எண்ணிக்கை 14,704 ஆக குறைந்துள்ளது 707 நாட்களுக்குப் பிறகு 15,000-ஐ விட குறைவாக உள்ளது
இந்தியாவில் தற்போது சிகிச்சை பெறுவோரின் எண்ணிக்கை 14,704 ஆக குறைந்துள்ளது 707 நாட்களுக்குப் பிறகு 15,000-ஐ விட குறைவாக உள்ளது.
இந்தியாவில் கொவிட்-19 தடுப்பூசி செலுத்தப்பட்டோர் எண்ணிக்கை இன்று காலை 7 மணி நிலவரப்படி 183.82 கோடிக்கும் அதிகமான  டோஸ்கள் செலுத்தப்பட்டுள்ளன. 2,19,19,610 அமர்வுகள் மூலம் இந்த சாதனை படைக்கப்பட்டுள்ளது.
கொவிட்-19 தடுப்பூசி 12-14 வயதிற்குட்பட்டோருக்கான 16 மார்ச் 2022 அன்று தொடங்கப்பட்டது. இதுவரை, ஏறத்தாழ 1.50 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது.
இதை தொடர்ந்து இந்தியாவில் குணமடைந்தோர் விகிதம் 98.75 சதவீதமாக உள்ளது. கடந்த 24 மணி நேரத்தில் மொத்தம் குணமடைந்தோர் எண்ணிக்கை 1,876. பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,24,87,410.
இந்தியாவில் கடந்த 24 மணி நேரத்தில் 1,233 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 6,24,022 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 78.85 கோடி . வாராந்திரத் தொற்று 0.25 சதவீதமாக உள்ளது. தினசரித் தொற்று விகிதம் 0.20 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1811183
குடியரசுத் துணைத் தலைவர் செயலகம்
சந்திரயான்-3 வெற்றிகரமாக விண்ணில் செலுத்தப்பட்டதற்கு குடியரசு துணைத் தலைவர் பாராட்டு தெரிவித்துள்ளார்
(சந்திரயான்-3 விண்கலத்தை வெற்றிகரமாக விண்ணில் செலுத்தியதற்காக இந்திய விண்வெளி ஆராய்ச்சி நிறுவனத்திற்கு குடியரசு துணைத் தலைவர் ஜெகதீப் தன்கர் வாழ்த்து தெரிவித்தார்.
இதுகுறித்து குடியரசுத் துணைத் தலைவர் ட்விட்டரில் கூறியிருப்பதாவது: "சந்திரயான்-3 விண்கலத்தின் வரலாற்றுச் சிறப்புமிக்க பயணத்திற்கு இஸ்ரோ விஞ்ஞானிகளுக்கு வாழ்த்துகள். இந்த சாதனை, விண்வெளி ஆராய்ச்சியில் நாடு அடைந்துள்ள முன்னேற்றத்தை எடுத்துக்காட்டுகிறது. இந்தியாவின் விண்வெளிப் பயணத்தில் மைல்கல்லாக அமைந்த இந்த நிகழ்வு ஒவ்வொரு இந்தியனையும் பெருமைப்படுத்துகிறது!"
(SM/CR/KRS